recursal/SuperWikiNEXT-32B huggingface dataset:
בז עצים במעוף
בז עצים במעוף
 *Falco subbuteo*
**בז עצים** (שם מדעי: *Falco subbuteo*) הוא עוף דורס מהסוג בז השייך למשפחת הבזיים.

תפוצה
-----

בז העצים נפוץ ברחבי אירופה (מלבד הצפון הרחוק) אסיה ואפריקה (חורף).

הוא מקייץ ומקנן שכיח למדי בחבל הים תיכוני ובנגב הצפוני, וחולף במספרים קטנים על פני כל הארץ. הוא שכיח למדי בצפון הארץ ובמרכזה, בעיקר בנופי פארק ובשטחי עיבוד בהם נישאים עצים. לעיתים חודר בז העצים לתחומי יישובים כפריים ואף לערים.

מקום החיות האופייני של בז העצים הוא נופים פתוחים למחצה, דוגמת מישורים ושדות עם עצים פזורים, יישובים כפריים עם עצים גבוהים וגם חורשים ויערות מעורבים עם שטחים פתוחים. לרוב נראה חג מעל לעצים או לשדות.

מראה
----

אורך גופו של הבז נע בין 29 - 32 סנטימטרים, משקלו נע בין 130 - 320 גרם ומוטת כנפיו 74–84 סנטימטרים. הנקבה גדולה מהזכר.

כיפת הראש וחלקי הגוף העליונים אפורים - צפחתיים אחידים. בעורף מתבלטים כתמים בצבע בז' לבנבן היוצרים מעין קולר לא מושלם ומתחברים אל הסנטר, הגרון וצידי הצוואר שצבעם זהה. פאות שחורות יורדות מבסיס המקור אל הלחיים הלבנבנות. הגחון בגוון בז' מפוספס בצבעים שחומים. תת השת ונוצות הירך ערמוניים תחתית הכנף מנומרת בנקודות קטנות בצבעי בז' ואפור כך שמרחוק הוא נראה לרוב אפור.

מזון
----

בז עצים טורף בעיקר של עופות להקניים כמו סנוניות וסיסים וכן עטלפים וחרקים מעופפים. בז העצים צד בעיקר בשעות בין הערביים ואף בלילה. זהו בז מהיר המנהל את הציד באמצעות מרדף אווירי אחר טרף. שיטת צייד נוספת שלו היא הבהלה של עופות נחים בידי משק כנפיים קולני ליד אתר לינה, מה שגורם לתבהלה והבז מנצל אותה לצלול אל העופות.

רבייה
-----

בז העצים מקנן בחודשים יוני - יולי.

בעונת החיזור בז העצים קולני מאוד. הוא מבצע מופעי חיזור מרהיבים תוך השמעת קול גבוה בן הברה אחת.

לרוב דוגר בז העצים בקינים נטושים של עורב אפור ולעיתים בקינים של דורסי יום אחרים. גודל התטולה הוא לרוב שלוש ביצים בצבע צהבהב מנומר בצפיפות בכתמים חלודיים. הנקבה דוגרת לבדה במשך כ-29 יום. הגוזלים בוקעים פקוחי עיניים ועטויי פלומה לבנה צפופה. הזכר מביא את המזון והנקבה מגישה אותו למקורם. הגוזלים פורחים מהקן בגיל 30 יום לערך וההורים ממשיכים לטפל בהם במשך חודש נוסף.

ראו גם
------

* בזיים

קישורים חיצוניים
----------------

ויקישיתוף מדיה וקבצים בנושא **בז עצים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ADW
* ITIS
* NCBI
* GBIF
* IBC
 |

הערות שוליים
------------

1. ↑  בז עצים באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007537196005171
* GND: 4194962-6

 |
**מאחזק מצנחים**, ובגרסה נפוצה יותר **מקפל מצנחים**, הוא אדם העוסק בתחזוקה של מצנחים, לשם שימוש בטוח בהם. על מאחזק המצנחים להכיר את המאפיינים הטכניים של המצנח ואת הרגולציה והטכניקה הכרוכה בקיפול המצנח ובתחזוקתו. 

קיפול מצנחים הוא משימה תובענית וקפדנית, הנעשית למטרות צניחה צבאית וצניחה ספורטיבית. בריתמת צניחה קיימים שני מצנחים, ראשי ורזרבי. את המצנח הראשי יכול לקפל צנחן מוסמך או מקפל מצנחים מוסמך; את המצנח הרזרבי יכול לקפל רק מקפל מצנחים המוסמך לקיפול מצנחים רזרביים.

על פי הנהלים, תוקף הקיפול של מצנח מחומרי ניילון מתקדמים (בניגוד למשי) הוא 120 יום. לאחר שפג תוקף הקיפול יש לפתוח ולקפל את המצנח שנית לפני הקפיצה. גם בצבא וגם באזרחות קיפול מצנחים מהווה מקצוע בפני עצמו, הנפרד מן הצניחה.

קיפול מצנח על ידי אדם לא מנוסה יכול לקחת אפילו שעה וחצי ולאחר שנצבר ניסיון סביר ניתן לקפל את המצנח בכ-20 דקות.

קיפול מצנחים צבאי
-----------------

צבאות בעולם מכשירים מקפלי מצנחים, לתמיכה בכוחות הצנחנים שלהם ובמשימות של תובלה אווירית מוצנחת. פעמים רבות מקפלי המצנחים עוברים קורס צניחה, כדי לסייע להם להבין טוב יותר את פעולת המצנח ולהניע אותם לשמור על רמת בטיחות גבוהה.

### בארצות הברית

#### בצבא ארצות הברית

סיכת מקפל מצנחים של צבא ארצות הברית
צבא ארצות הברית הקים את יחידת הצנחנים הראשונה שלו ב-1940. ביחידה קטנה זו כל צנחן קיפל בעצמו את מצנחו. עם הקמת הדיוויזיות המוצנחות במלחמת העולם השנייה הפסיק הצבא לאמן את הצנחנים בקיפול מצנחים, והקים יחידות תמיכה העוסקות בקיפול מצנחים. ראשוני המקפלים קיבלו את הכשרתם בפורט בנינג שבמדינת ג'ורג'יה. מאז 1951 נערכת הכשרה זו בפורט לי שבמדינת וירג'יניה. 

מקפלי המצנחים עוברים קורס צניחה, ועל פי המסורת הם נדרשים לצנוח בכל מצנח שיוגש להם, בלי לבדוק מי עסק בקיפולו. מוטו היחידה הוא "I will be sure always" ("אהיה בטוח תמיד"). 

### בצה"ל

 ערך מורחב – **מקפלות המצנחים**  

בצה"ל מיועד תפקיד זה בעיקר לחיילות, המשרתות תחת מרכז הטסה והכשרות מיוחדות. לפני הרחבת תפקידי החיילות בצה"ל נחשב תפקיד מקפלת המצנחים לתפקיד המשמעותי ביותר שיכולה חיילת למלא בשירות הצבאי.

קיפול מצנחים אזרחי
------------------

מקפלי מצנחים לצניחה ספורטיבית אזרחית עוברים בדרך כלל רישוי של רשויות התעופה האזרחית, איגודי תעופה אזרחית או איגודי צניחה. מערכת הרישוי משתנה ממדינה למדינה, אך בדרך כלל ישנן רמות אחדות של הסמכה. 

במועדוני צניחה חופשית בישראל, כאשר צנחן שוכר מצנח של המועדון, באפשרותו לשלם למקפל המצנחים של המועדון בתמורה לקיפול המצנח או לקפל את המצנח בעצמו, כאשר הצנחן עובר ביקורת של מקפל מקצועי בשלוש נקודות בדיקה קבועות.

קישורים חיצוניים
----------------

ויקישיתוף מדיה וקבצים בנושא **מאחזק מצנחים** בוויקישיתוף
פירוש נוסף ערך זה עוסק במכשיר מדידה. אם התכוונתם לרכיב בכלי טיס, ראו מאזנות.
מאזנת דייק
**מאזנת** היא מכשיר מדידה המשמש מודדים בשלבי התכנון והבקרה של פרויקטים הנדסיים וכמו כן, למדידת רשתות טריאנגולציה, מיפוי ומדידות קדסטרליות. המכשיר מודד הפרשי גבהים בין נקודות שונות שאת הפרש הגובה ביניהן יש למצוא. באמצעות חישובים פשוטים (הוספה והחסרה) ניתן גם להגיע לרום הנקודות השונות שאותן מעוניינים למדוד.

מבנה המאזנת ואופן השימוש בה
---------------------------

המכשיר הוא טלסקופ בעל ציר אופטי אופקי ויכולת של סיבוב מלא סביב הציר האנכי של המכשיר.
המאזנת מורכבת בדרך כלל על גבי חצובה על ידי מרכוז כפוי באמצעות הטריברך. המכשיר ממורכז כך שימוקם מעל נקודת המדידה ולאחר מכן, המכשיר מאוזן בעזרת הפלס המורכב על גבי המכשיר כך שצירו האנכי יתלכד עם כיוון כח הכבידה. תהליך המרכוז והאיזון של המאזנת מבוצע בהתקרבויות עד שהמכשיר ממורכז ומאוזן מעל נקודת המדידה.

בעת מדידה יש להביט מבעד לטלסקופ לעבר אמה (לטה - סרגל שנתות בסדר גודל של 4 מטרים) ולקרוא את ערך השנתה במקום בו הצלב שעל גבי העדשה מופיע על האמה. קריאה זו היא גובה הנקודה ביחס לאופק (קו ישר העובר דרך מרכז טלסקופ המאזנת ומאונך לכיוון כוח הכבידה בנקודה) אם ידוע לנו רום של נקודה, ניתן לחשב רום של נקודות רבות אחרות באמצעות החישוב הבא:

* רום הנקודה הידועה (הידועה גם כנקודת בנצ'מרק) + קריאת הגובה ביחס לאופק הנמדד על-גבי האמה המוצבת על הנקודה הידועה (נהוג לכנות מהלך זה כמבט אחורה או מ"א) = רום האופק.
* קריאת הגובה ביחס לאופק הנמדד על-גבי האמה המוצבת על הנקודה הרצויה (נהוג לכנות מהלך זה כמבט קדימה או מ"ק) - רום האופק = רום הנקודה הרצויה.

ראו גם
------

* רשת טריאנגולציה
* תחנה כוללת
* תאודוליט

קישורים חיצוניים
----------------

ויקישיתוף מדיה וקבצים בנושא **מאזנת** בוויקישיתוף
**בז יערות מפוספס** (שם מדעי: *Micrastur ruficollis*) הוא מין של בז מתת-משפחת בזי יערות החי באזורים הטרופיים של אמריקה המרכזית והדרומית.

מין בז זה מגיע לאורך 31–39 ס"מ ולמשקל 150–225 גרם. הבז בעל נוצות מפוספסות לאורך החזה והבטן עם פלג גוף עליון חום-אדמדם והצוואר בעל פס אדום רחב. ראש הבז אפור עם פנים צהובות ועיניים גדולות ושחורות גדולות. המקור המעוקל ארוך יחסית. המקור העליון אפור אך התחתון צהוב. בז זה בעל רגליים ארוכות וצהובות המסתיימות בטפרים חזקים ושחורים. חלק מתת-המינים בעלי פולימורפיזם.

בז זה מצוי מדרום מקסיקו, לאורך אמריקה המרכזית ביערות גשם ויערות נוספים עד לאגן האמזונאס. הוא מצוי גם בתוך האיים האנטילים. בקולומביה הוא מצוי בעיקר ברמות גבוהות של יער ראשוני בגובה 1,000-1500 מטר. הבז דואה מעל היער בחיפוש אחרי עופות אחרים, יונקים כמו מכרסמים ויונקים שוכני עצים כמו אופוסומיים וכן קשקשאים. הוא עט על הטרף ממארב או מנצל טרף פגיע, למשל תפוס במלכודת. הבז גם חוטף מינים הבורחים מנמלי גדוד ומשתמש בחקיינות אגרסיבית, באמצעות קולו.

תת-מינים
--------

* Micrastur ruficollis guerilla
* Micrastur ruficollis interstes
* Micrastur ruficollis zonothorax
* Micrastur ruficollis concentricus
* Micrastur ruficollis ruficollis
* Micrastur ruficollis olrogi

קישורים חיצוניים
----------------

ויקישיתוף מדיה וקבצים בנושא **בז יערות מפוספס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ADW
* ITIS
* NCBI
* GBIF
 |

הערות שוליים
------------

1. ↑  בז יערות מפוספס באתר הרשימה האדומה של IUCN
ה"**ניו ריפבליק**" (באנגלית: **The New Republic**‏ - **TNR**) הוא שבועון אמריקני דעתני, המופץ מדי שבוע בתפוצה של בין 40,000 - 65,000 עותקים.

היסטוריה
--------

ה"ניו ריפבליק" נוסד על ידי הרברט קרולי וולטר ליפמן שנעזרו כלכלית בדורותי פיין ויטני ובעלה, וילאד סטרייט, שזכו בעיקר הבעלות על העיתון. ב-7 בנובמבר 1914 יצאה לאור המהדורה הראשונה של העיתון. קו העריכה היה ליברלי ופרוגרסיבי ועסק רבות בתיעוש שפקד את ארצות הברית החל מסוף המאה ה-19 ובהשלכותיו על החברה האמריקנית. חלקו של השבועון בעיצוב דעת הקהל והלך הרוח הפרוגרסיבי בקרב הממשל האמריקני נחשב גדול.

במהלך מלחמת העולם הראשונה דחק ה"ניו ריפבליק" לכניסת ארצות הברית למלחמה לצד מדינות ההסכמה. לאחר המלחמה ראה השבועון בעין יפה את צמיחת המשטר קומוניסטי בברית המועצות. קו זה נמשך גם לאחר מלחמת העולם השנייה כאשר השבועון ביקר את האופוזיציה לשלטונות הקומוניסטיים שהשתלטו על מדינות מזרח אירופה. עם תחילת המלחמה הקרה, ועזיבתו של העורך הנרי וואלאס, השתנתה גישתו של השבועון והוא החל מבקר את מדיניותה של ברית המועצות. במהלך שנות ה-50 ביקר השבועון את המקארתיזם ורדיפת הקומוניסטים בארצות הברית. במהלך שנות ה-60 התנגד המגזין למלחמת וייטנאם אולם בו בזמן תקף את השמאל החדש.

ב-1975 נקנה השבועון בידי מרטין פרץ, מרצה מאוניברסיטת הרווארד למדעי החברה. פרץ, יוצא השמאל החדש, עזב את התנועה על רקע תמיכתה בתנועות שחרור לאומניות שונות, ביניהן הארגון לשחרור פלסטין. תחת פרץ החל העיתון לנקוט קו יותר פרו-אמריקני, פרו-ישראלי, בעד מדיניות חוץ אמריקנית נוקשה יותר וכלכלית לנטות לכיוון נאו ליברליזם. במהלך שנות ה-80 תמך העיתון בנשיא ארצות הברית רונלד רייגן ובמאבקו בקומוניזם. במהלך שנות ה-90 תמך העיתון במלחמת המפרץ, מלחמת קוסובו והמלחמה בבוסניה. תמיכה זאת הייתה בשם האמונה בהתערבות במשברים הומניטריים ובצורך להשתמש בכוח האמריקני על מנת לקדם את קו המחשבה האמריקני בעולם.

החל משנת 2000 חלה ירידה עקבית ותלולה במספר הקוראים של העיתון.

ב-2007 מכר פרץ את חלקו בעיתון לקונצרן המדיה הקנדי קנווסט (Canwest). רק כדי לקנותו מחדש, שנתיים מאוחר יותר ב-2009, ביחד עם שותפים.

החל ממרץ 2007 עבר ה"ניו ריפבליק" מספר שינויים וביניהם הפך לדו-שבועון. ג'יי-ג'יי גולד הוא העורך של השבועון.

ראו גם
------

* חשיפה (סרט, 2003)

קישורים חיצוניים
----------------

ויקישיתוף מדיה וקבצים בנושא **ניו ריפבליק** בוויקישיתוף
* 

* אתר האינטרנט הרשמי של ניו ריפבליק (באנגלית)
* אתר השבועון
* בלוג של כתבי השבועון
* איטה פרינץ גיבסון, הליברלים החדשים, באתר העין השביעית, 16 בדצמבר 2014
* ניו ריפבליק, באתר אנציקלופדיה בריטניקה (באנגלית)
* ניו ריפבליק, ברשת החברתית פייסבוק

* ניו ריפבליק, ברשת החברתית טוויטר

* ניו ריפבליק, ברשת החברתית אינסטגרם

הערות שוליים
------------

1. ↑  ראו למשל: איש האופוזיציה מהגוש המזרחי בגולה, הצופה, 19 במרץ 1948; המשך
2. ↑  New Republic’s Editor in Chief Sells His Share of the Magazine כתבה בניו יורק טיימס
3. ↑  Peretz, investors buying back TNR כתבה בפוליטיקו

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0004 0624 4567

 |
**פינת המשוררים**
(למפת לונדון מוגדלת)**קנט**
**סארי**
**ברקשייר**
**בקינגהאם**
**הרטפורדשייר**
**אסקס**פינת המשוררים**פינת המשוררים**(למפת לונדון רגילה)**קנט**
**סארי**
**בר.**
**בקי.**
**הרטפורדשייר**
**אסקס**פינת המשוררים**פינת המשוררים**(למפת הסיטי של וסטמינסטר רגילה)הפרלמנט הבריטי**הפרלמנט הבריטי**פינת המשוררים**פינת המשוררים**(למפת הסיטי של וסטמינסטר מוגדלת)הפרלמנט הבריטי**הפרלמנט הבריטי**פינת המשוררים**פינת המשוררים**
המצבות ולוחות ההנצחה בפינת המשוררים
**פינת המשוררים** הוא השם המקובל לאגף הכנסייה הדרומי של מנזר וסטמינסטר בשל משוררים, מחזאים וסופרים הקבורים ומונצחים במקום. 

ג'פרי צ'וסר היה המשורר הידוע הראשון שנטמן בפינת המשוררים, אף על פי שקבורתו שם הייתה בגין עבודתו בארמון וסטמינסטר ולא עקב המוניטין שלו כסופר. למרות זאת, לאחר בניית המצבה הגדולה מעל קברו של צ'וסר על ידי ניקולס בריגהאם באמצע המאה ה-16 והטמנתו של המשורר אדמונד ספנסר לא רחוק ממנו, הדבר פתח מסורת הקיימת עד היום, לקבור ולהנציח משוררים בפינה זו. 

עם זאת, פינת המשוררים כללה גם את קבריהם של הכמרים מהמנזר. בנוסף, נקבר בפינת המשוררים תומאס פאר, אשר חקוק על מצבתו כי מת בגיל 152, בשנת 1635, לאחר שלאורך חייו התחלפו עשרה שליטים על כס המלוכה. 

קבורה או הנצחה בפינת המשוררים לא תמיד התבצעה מיד לאחר המוות. לדוגמה, ג'ורג' ביירון, אשר כתביו ושיריו היו נערצים אך הוא קיים סגנון חיים שערורייתי לזמנו, נפטר בשנת 1824 אך לא הונצח אלא עד שנת 1969. אפילו ויליאם שייקספיר, אשר נקבר בסטרטפורד על האייבון בשנת 1616, לא זכה להנצחה עד שנת 1740, אז נבנתה אנדרטה על ידי ויליאם קנט.

אנשים שנקברו בפינת המשוררים
---------------------------

* רוברט אדם
* רוברט בראונינג
* ויליאם קמדן
* תומאס קמפבל
* ג'פרי צ'וסר
* ויליאם קונגריב
* אברהם קאולי
* ויליאם דאווננט
* צ'ארלס דיקנס
* אדם פוקס
* ג'ון דריידן
* דייוויד גריק
* ג'ון גיי
* גאורג פרידריך הנדל
* תומאס הרדי
* סמואל ג'ונסון
* בן ג'ונסון
* רודיארד קיפלינג
* תומאס בבינגטון מקולי
* ג'ון מייספילד
* אן אולדפילד
* לורנס אוליבייה
* תומאס פאר
* מתיו פריור
* שארל דה סן-אברמון
* ריצ'רד ברינסלי שרידן
* אדמונד ספנסר
* אלפרד טניסון

אנשים שהונצחו בפינת המשוררים
----------------------------

* פגי אשקרופט
* ג'יין אוסטן
* ג'ון בטג'מן
* ויליאם בלייק
* שרלוט ברונטה
* אן ברונטה
* אמילי ברונטה
* רופרט ברוק
* פאני ברני
* רוברט ברנס
* סמואל בטלר
* ג'ורג' ביירון
* לואיס קרול
* ג'ורג' אליוט
* טד יוז
* תומאס סטרנס אליוט
* אוליבר גולדסמית'
* אדם לינדסי גורדון
* תומאס גריי
* רוברט האריק
* ג'רארד מנלי הופקינס
* אלפרד אדוארד האוסמן
* הנרי ג'יימס
* ג'ון קיטס
* ג'ני לינד
* הנרי וואדסוורת' לונגפלו
* כריסטופר מרלו
* ג'ון מילטון
* ג'ון ראסקין
* וולטר סקוט
* ויליאם שייקספיר
* פרסי ביש שלי
* ויליאם מייקפיס תאקרי
* דילן תומאס
* אנתוני טרולופ
* אוסקר ויילד
* ויליאם וורדסוורת'
* נואל קאוורד

קישורים חיצוניים
----------------

ויקישיתוף מדיה וקבצים בנושא **פינת המשוררים** בוויקישיתוף
האב **אנדראש קוּן** (בהונגרית: **Kun András**; ‏9 בנובמבר 1911 – 19 בספטמבר 1945) היה כומר קתולי מהמסדר הפרנציסקני. בתקופת השואה בהונגריה, קון היה גם מפקד חוליה של מפלגת צלב החץ. לאחר מלחמת העולם השנייה הועמד קון לדין על פשעי מלחמה. הוא הורשע ונתלה.

חייו
----

האב קון נולד בנירבאטור (Nyírbátor), באוסטרו-הונגריה. הוא למד בסמינר ברומא. באיטליה הוקסם קון מהמשטר של המדינה הפאשיסטית. הוא שימש אז כומר במנזר פרנציסקני. בשנת 1943 עזב את המנזר ועבר לבודפשט.

בתחילת 1944 נרשם קון במפלגת צלב החץ הפרו-נאצית. במהלך הכניסה הגרמנית להונגריה במרץ 1944 (מבצע מרגרטה), השתתף קון בהשתלטות של צלב החץ על חלוקת הנשק.

קון פיקד על יחידה של צלב החץ שעסקה בטבח יהודים. במהלך פעילויות אלה המשיך ללבוש את גלימת הכמורה שלו והצווארון הרומי. ציוויו בעת הוצאה להורג היה בדרך כלל - "בשם המשיח - אש!"

ב-12 בינואר 1945 פרצה חוליה של קון לבית החולים היהודי ברחוב מארוס (בית החולים של "בודה חברה קדישא"), שבו נורו 149 חולים ורופאים יהודים. בהזדמנות אחרת, פלש עם יחידתו לבית החולים סנט ג'ון ושם נרצחו בין 80 ל-100 איש. כיתתו פלשה גם לבתי מחסה שם שהו יהודים וחטפה כ-500 יהודים ואת מגיניהם. כולם היו מסודרים בשורה ונורו לתוך נהר הדנובה. בהזדמנות אחרת, יחידה בפיקודו של קון פרצה לסנטוריום, ושם, על פי הוראתו, נורו למוות 100 יהודים.

האב קון לא ברח מהעיר לפני המצור של הצבא האדום על בודפשט, הוא נשאר בעיר והמשיך בפעילות. כיתתו המשיכה במרדף אחרי יהודים ואחר אלו שהסתירו יהודים.

עם שחרור העיר בידי הסובייטים קון נעצר והואשם ב-500 מעשי רצח על ידי בית הדין העממי ההונגרי. במהלך משפטו, האב קון תיאר את פשעיו בפירוט, תוך שהוא מבטא גם חרטה.[דרושה הבהרה] הוא הורשע ונתלה בבודפשט ב-19 בספטמבר 1945.

קישורים חיצוניים
----------------

סרט תעמולה של מפלגת צלב החץ בכיכובו של קון באתר יוטיוב (הקישור אינו פעיל, 17 באוגוסט 2022)

|  |  |
| --- | --- |
| בקרת זהויות עריכת הנתון בוויקינתונים | 
* LCCN: nb2017022756
* VIAF: 7049151051793333530008
* WorldCat: lccn-nb2017022756

 |
**אנדראש ליגטי** (בהונגרית: **Ligeti András**;‏ 5 באוגוסט 1953 – 19 בספטמבר 2021) היה כנר ומנצח הונגרי.

ביוגרפיה
--------

ליגטי נולד בפץ' שבהונגריה. למד נגינה בכינור וניצוח באקדמיה למוזיקה ע"ש פרנץ ליסט בבודפשט. הוא זכה בפרס ראשון בתחרות לאו ויינר לכנרים ובשנת 1980 בתחרות הכינור בבלומינגטון. בשנת 1979 סיים את לימודיו כמנצח וקיבל את מלגת גאורג שולטי ללימודים אצל אוסטרייכר בווינה ואחר אצל איגור מרקביץ'.

בשנת 1985 היה למנצח חבר בתזמורת הסימפונית של בודפשט, ובשנת 1989 החליף את ג'רג' להל כמנצח ראשי, משרה בה החזיק עד 1993, אז היה למנצח אורח ראשי. הוא יצא עם תזמורת בודפשט לסיורי קונצרטים בבריטניה, יפן וקוריאה, וניצח על התזמורת בביקורה הראשון באוסטרליה ב-1994. בשנת 1997 התמנה למנהל המוזיקלי של התזמורת הסימפונית ההונגרית.

ליגטי ניצח על תזמורות חשובות ברחבי העולם, בהן הפילהרמונית של דרזדן, תזמורת רדיו ברלין, תזמורת רשות השידור הבריטית, הפילהרמונית של אוסלו, הפילהרמונית של רשות השידור הבריטית (לרבות סיור בצרפת), התזמורת הפילהרמונית הישראלית, האקדמיה הלאומית למוזיקה סנטה צ'צ'יליה ברומא ותזמורת שווייץ המערבית.

אנדראש ליגטי עמד בקשרי ידידות קרובים עם קלאודיו אבאדו, שראשיתם בתקופת עבודתו עם אבאדו ותזמורת הנוער גוסטב מאהלר; בהזמנת אבאדו ניצח על קונצרטים ואופרות ב"וין מודרן" במהלך שנות ה-90 של המאה ה-20.

ליגטי הקליט תקליטורים רבים, בעיקר של מוזיקה הונגרית, חברות שונות, בהן BMG קוניפר, נאקסוס, הונגרטון ורדיוטון, לצד הקלטות רבות לרדיו ולטלוויזיה ברחבי העולם. הוא ניצח על הסינפונייטה של בודפשט, שנגניה חברים בתזמורת הסימפונית, על רפרטואר נכבד של מוזיקה מן המאה ה-20.

בשנים 1977–1985 עבד ליגטי עם בית האופרה של בודפשט, תחילה ככנר ראשי ואחר כמנצח ראשי, ושם ביצע חלק גדול מן הרפרטואר המרכזי. כמו כן ניצח בזארבריקן. ב-1998 הייתה הופעתו האופראית הראשונה באנגליה, בהפקה חדשה של כרמן לאופרה נורת', בבימוי פילידה לויד. ב-1999 הגיש גם ביצוע מעולה של "קללת פאוסט" של פרנץ ליסט בפסטיבל פרת עם התזמורת הסימפונית של מערב אוסטרליה. ב-2001 התמנה למנצח אורח ראשי של התזמורת האוסטרלית וחזר לבלפסט לקונצרטים עם תזמורת אולסטר. ב-2003 חזר לפילהרמוניה האנגלית הצפונית וניצח שוב בבלפסט. ב-2004 ניצח על הצגות של "טירת כחול הזקן" ו"המנדרין המופלא" של בלה בארטוק בלונדון וחזר לתזמורת של אופרה נורת'.

ב-2005 הוזמן לכהן כמנהל מוזיקלי של התזמורת הסימפונית של טייפה.

נפטר ב-19 בספטמבר 2021.

לקריאה נוספת
------------

* András Ligeti at Music Partnership

קישורים חיצוניים
----------------

* אנדראש ליגטי, במסד הנתונים הקולנועיים IMDb (באנגלית)
* אנדראש ליגטי, באתר AllMusic (באנגלית)
* אנדראש ליגטי, באתר MusicBrainz (באנגלית)
* אנדראש ליגטי, באתר Discogs (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007447227605171
* BnF: cb13967074m (data)
* GND: 124546927
* ISNI: 0000 0001 0904 5465
* LCCN: n88653963
* MusicBrainz: 74d0d221-5df0-4c21-a4df-4435f1f551b7
* NKC: mzk2015865695
* NLP: A25764275
* VIAF: 56803190
* WorldCat: lccn-n88653963

 |
**בז אפלומדו** (שם מדעי: *Falco femoralis*) הוא מין של עוף מהסוג בז שבמשפחת הבזיים המצוי באמריקה הדרומית ואמריקה המרכזית.

תיאור
-----

אורכו של הבז 30-40 ס"מ ומוטת כנפיו מגיעה עד 90 ס"מ. הוא מזכיר במראהו ומידותיו בז נודד צעיר אך משקלו קטן בהרבה: הזכרים 208-305 גרם והנקבות 271-460 גרם. הבז בעל נוצות כחולות-אפורות בכנפיים ובחזה, בטן בצבע כתום-אפרסק וזנב שחור. הראש לבן עם כיפה שחורה ומסיכה שחורה על עיניו. מראה הבז עלול לגרום לבלבול עם המינים הקרובים אליו בז עטלפים (F. rufigularis) ובז כתום-חזה (F. deiroleucus) החיים באותם אזורים, אך בז זה כהה מהם וגדול יותר, מזכיר מעט בז נודד אך בעל נוצות כתומות יותר.

תפוצה ובית גידול
----------------

בז האפלומדו מצוי ברחבי ערבות, סוואנות וביצות לאורך אמריקה ממקסיקו וטרינידד לדרום אמריקה הדרומית. עם זאת הוא נכחד ממרבית חלקי מקסיקו ומצוי בעיקר בדרומה.

תזונה
-----

הבז הוא דורס הניזון ממיני חרקים וחולייתנים קטנים ובעיקר עופות אחרים. שיטות הציד שלו הם הסתערות מהירה ולעיתים גם מרדף אחרי טרפו, הוא גם יעוט על חיות הבורחות משריפות טבע. בכמה מקרים כמה בזים יצודו יחדיו, בדרך כלל בני זוג, כדי להגדיל את הסיכוי לתפוס את הטרף. בז זה גם נצפה עוקב אחרי זאב הרעמה וחוטף ציפורים שנמלטות מהזאב. נקבות הבז גדולות מהזכרים ובמקרים נדירים יקטלו טרף גדול יותר למשל אנפית בקר או צ'צ'לקה.

קישורים חיצוניים
----------------

ויקישיתוף מדיה וקבצים בנושא **בז אפלומדו** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ADW
* ARKive
* ITIS
* NCBI
* GBIF
 |

הערות שוליים
------------

1. ↑  בז אפלומדו באתר הרשימה האדומה של IUCN

* 
* 

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007579133205171

 |
**מנדי הויידטס** (בהולנדית: **Mandy Huydts**; נולדה ב-9 באפריל 1969) היא זמרת הולנדית.

ביוגרפיה
--------

הויידטס נולדה בהילברסום. היא החלה לשיר בגיל תשע במקהלת ילדים של רשת השידור הציבורית "VARA".

בשנות ה-80 התחברה לחברותיה למקהלה, ויחד הן הקימו את להקת "פריזל סיזל". ביחד עמן ייצגה את הולנד באירוויזיון 1986, והשיר של הלהקה סיים במקום ה-13. בשנת 1989 התפרקה הלהקה.

ב-1992 החלה לשמש כזמרת ליווי של הזמר רנה פרודר.

ב-1994 יצא אלבום הסולו הראשון שלה.

באירוויזיון 2010 נמנתה עם צוות השיפוט ההולנדי, ובאירוויזיון 2011 מסרה את הניקוד ההולנדי בתחרות.

היא לקחה חלק בדיבוב להולנדית של הסדרה "טוטלי ספייס" וגם דיבבה את טופז בסדרה "טרוליות".

קישורים חיצוניים
----------------

* 

* אתר האינטרנט הרשמי של מנדי הויידטס

* מנדי הויידטס, במסד הנתונים הקולנועיים IMDb (באנגלית)

* מנדי הויידטס, במסד הנתונים הקולנועיים KinoPoisk (ברוסית)

* מנדי הויידטס, באתר MusicBrainz (באנגלית)

* מנדי הויידטס, באתר Discogs (באנגלית)

הערות שוליים
------------

1. ↑  The 2011 Eurovision Song Contest Grand Final!, eurovision.tv

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: b04ad3a2-b413-4c86-8fc9-8659b8cbc22b

 |
**בן מלכה** (נולד ב-6 בדצמבר 1989) הוא כדורגלן ישראלי המשחק במכבי נווה שאנן בעמדת הקשר.

קריירה
------

מלכה גדל בחיפה ושיחק במחלקות הנוער של מועדון הכדורגל נווה יוסף. עם סיום גיל הנוער חתם בהפועל כפר סבא מהליגה הלאומית. אחרי שלוש שנים במועדון, בהן רשם 55 הופעות ליגה וכבש ארבעה שערים, חתם בקיץ 2011 בקבוצת הפועל רמת השרון מליגת העל, במדיה שיחק עונה אחת וערך 26 הופעות, בהן שער ליגה אחד. בקיץ 2012 חתם בהפועל רעננה מהליגה הלאומית, ועמה העפיל לליגת העל. לאחר חצי עונה בליגת העל, בפברואר 2014 חתם מלכה עד תום העונה בקבוצת מכבי נתניה, וסייע גם לה להעפיל לליגת העל לאחר שערך 13 הופעות במדיה וכבש שער אחד.

בתחילת עונת 2014/2015 החל מלכה להתאמן בבית"ר ירושלים, ובחלון ההעברות של ינואר 2015 חתם רשמית במועדון עד לתום העונה. ב-10 בינואר ערך את הופעת הבכורה שלו במדי הקבוצה, כשעלה כמחליף במשחק מול מול מ.ס. אשדוד שהסתיים בתיקו 3-3. בסך הכל ערך מלכה שלוש הופעות במדי בית"ר ירושלים, ובתום העונה שוחרר מהמועדון.

ב-1 ביולי 2015 חתם מלכה בהפועל פתח תקווה, לאחר שירדה לליגה הלאומית. לאחר עונה אחת עבר לשחק במכבי הרצליה.

בקיץ 2017 חתם בהפועל אכסאל מליגה א' ועלה איתה לליגה הלאומית. ב-5 בפברואר 2019 חתם בהפועל אשקלון.

ב-25 ביוני 2019 מלכה חתם בהפועל אום אל-פחם. ב-27 באוגוסט 2019 שוחרר מהפועל אום אל פחם וחתם בהפועל בקה אל גרבייה בה שיחק שני משחקים בלבד עד שעזב להפועל כפר כנא, במדיה שיחק עד ינואר 2020 ושוחרר לבקשתו בגלל קיצוץ כספי שהתרחש בקבוצה. 

ב-22 בינואר 2020 מלכה חתם בעירוני קריית אתא.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר FootballDatabase.eu

הערות שוליים
------------

1. ↑  שלמה וייס‏, לאומית: בן צעירי צפוי לסגור בהפועל אום אל פאחם, גם אחיו לירוי יצטרף?, באתר וואלה!‏, 25 ביוני 2019
2. ↑  מיכאל וייסרמן, בן מלכה חתם בהפועל כפר קנא, באתר דאבל פס, 6 באוקטובר 2019
3. ↑  אוהד רון, בן מלכה חתם בקרית אתא, באתר גולר, 22 בינואר 2020

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"בן מלכה"**.
**מועדון כדורגל פורטונה קלן** הוא מועדון כדורגל גרמני, המשחק בעיר קלן שבגרמניה. המועדון משחק בליגה הגרמנית השלישית.

היסטוריה
--------

המועדון נוסד בשנת 1948 מאיחוד של 3 מועדוני כדורגל. המועדון שיחק לאורך השנים בליגות אזוריות. בעונת 1972/1973 הגיע לרבע גמר גביע הליגה הגרמנית והפסיד לקבוצת איינטרכט פרנקפורט. בסוף העונה העפיל לעונתו היחידה עד כה בליגת העל הגרמנית. בעונת 1973/1974 הגיע לשמינית גמר הגביע הגרמני והפסיד לקבוצת הנובר 96. בסוף העונה ירד מליגת העל הגרמנית לליגה הגרמנית השנייה.

המועדון שיחק 26 עונות ברציפות בליגה הגרמנית השנייה מעונת 1974/1975 ועד עונת 1999/2000. בעונת 1974/1975 הגיע לרבע גמר הגביע הגרמני והפסיד לקבוצת איינטרכט פרנקפורט. בעונת 1982/1983 הגיע בפעם היחידה עד כה לגמר הגביע הגרמני והפסיד ליריבה העירונית קבוצת פ.צ. קלן. בעונת 1986/1987 הגיע לשמינית גמר הגביע הגרמני והפסיד לקבוצת דרמשטדט. בעונת 1987/1988 הגיע לרבע גמר הגביע הגרמני והפסיד לקבוצת בוכום. בעונות 1988/1989, 1991/1992, 1994/1995 הגיע לשמינית גמר הגביע הגרמני והפסיד לקבוצות ורדר ברמן, בורוסיה מנשנגלדבך, ופ.צ. קייזרסלאוטרן בהתאמה.

בסוף עונת 1999/2000 ירד מהליגה הגרמנית השנייה לליגה השלישית שהייתה ליגה אזורית. בסוף עונת 2001/2002 ירד לליגה הרביעית ובסוף עונת 2004/2005 ירד לליגה החמישית. בסוף עונת 2010/2011 עלה מהליגה החמישית לליגה הרביעית. בסוף עונת 2013/2014 עלה מהליגה הרביעית לליגה הגרמנית השלישית.

הישגים
------

* **הגביע הגרמני**:
	+ גמר (1): 1982/1983

* **גביע הליגה הגרמנית**:
	+ רבע גמר (1): 1972/1973

שחקנים בולטים
-------------

* גרמניהגרמניה הנס יורגן גדה
* גרמניהגרמניה יוהנס לינסן
* גרמניהגרמניה דירק לוטנר

קישורים חיצוניים
----------------

ויקישיתוף מדיה וקבצים בנושא **פורטונה קלן** בוויקישיתוף
* 

* אתר האינטרנט הרשמי של פורטונה קלן (בגרמנית)
* פורטונה קלן, ברשת החברתית פייסבוק

* פורטונה קלן, ברשת החברתית טוויטר

* פורטונה קלן, ברשת החברתית אינסטגרם

* פורטונה קלן, סרטונים בערוץ היוטיוב

* פרופיל, באתר אופ"א

* פרופיל, באתר Transfermarkt

* פרופיל, באתר Soccerway

* פרופיל, באתר WorldFootball.net

* פרופיל, באתר FootballDatabase.eu

|  |  |
| --- | --- |
| בקרת זהויות עריכת הנתון בוויקינתונים | 
* GND: 371347-7
* VIAF: 124945365
* WorldCat (עם VIAF): 124945365

 |
**ifconfig** הוא כלי מערכת במערכת ההפעלה יוניקס ובמערכות הפעלה דמוית יוניקס המשמש לניהול תצורת רשת. *ifconfig* זמין דרך ממשק הפקודה, והוא מאפשר להגדיר ולקבל נתונים בנוגע לכרטיסי רשת.

שימוש
-----

שימוש נפוץ ב-ifconfig הוא להגדרת כתובת IP לכרטיסי רשת, הפעלתם וכיבוים. בזמן עלית המערכת, ישנם כלים המשתמשים ב-ifconfig על מנת להגדיר את הרשת. ככלי אינטראקטיבי, מנהלי רשת של מערכות יוניקס ולינוקס משתמשים בכלי זה על מנת להציג פרמטרים הקשורים ברשת, לדוגמה:

```
$ ifconfig eth0
 eth0 Link encap:Ethernet HWaddr 00:0F:20:CF:8B:42
 inet addr:217.149.127.10 Bcast:217.149.127.63 Mask:255.255.255.192
 UP BROADCAST RUNNING MULTICAST MTU:1500 Metric:1
 RX packets:2472694671 errors:1 dropped:0 overruns:0 frame:0
 TX packets:44641779 errors:0 dropped:0 overruns:0 carrier:0
 collisions:0 txqueuelen:1000
 RX bytes:1761467179 (1679.7 Mb) TX bytes:2870928587 (2737.9 Mb)
 Interrupt:28

$ ifconfig eth0 10.0.0.1 255.255.0.0 # Setting a new ip for eth0
$ ifconfig
 eth0 Link encap:Ethernet HWaddr 00:0F:20:CF:8B:42
 inet addr:10.0.0.1 Bcast:10.0.255.255 Mask:255.255.0.0
 UP BROADCAST RUNNING MULTICAST MTU:1500 Metric:1
 RX packets:2472694671 errors:1 dropped:0 overruns:0 frame:0
 TX packets:44641779 errors:0 dropped:0 overruns:0 carrier:0
 collisions:0 txqueuelen:1000
 RX bytes:1761467179 (1679.7 Mb) TX bytes:2870928587 (2737.9 Mb)
 Interrupt:28

```

ראו גם
------

* Ipconfig - פקודה דומה במערכת ההפעלה windows

קישורים חיצוניים
----------------

ויקישיתוף מדיה וקבצים בנושא **Ifconfig** בוויקישיתוף
* `ifconfig(8)`, דף העזרה של net-tools ifconfig במערכת לינוקס
* `ifconfig(8)`, דף העזרה של ifconfig במערכת ההפעלה FreeBSD

הערות שוליים
------------

1. ↑  Interface Configuration for IP באתר faqs.org.

| פקודות בסביבת Unix ובמערכות הפעלה דמויות יוניקס |
| --- |
| מערכת קבצים | 
bzip • cat • cd • chmod • chown • chgrp • cksum • cmp • cp • dd • du • df • file • fsck • gzip • ln • ls • mkdir • mount • mv • pwd • rm • rmdir • tar • tee •  tree • touch • umask • zip
 |
| תהליכים | 
at • chroot • cron • htop • kill • killall • nice • pgrep • pkill • ps • pstree • time • top
 |
| סביבת משתמש | 
dig • env • exit • finger • passwd • su • sudo • uptime • talk • uname • w • wall • who • whoami
 |
| עיבוד טקסט | 
awk • basename • cut • diff • ed • ex • head • less • more • paste • sed • sort • strings • tail • tr • uniq • vi • vim • wc • xargs
 |
| מעטפת | 
alias • echo • expr • printf • sleep • test • wait
 |
| רשת | 
ifconfig • inetd • ip • netcat • netstat • nload • nmap • nslookup • ping • rlogin • route • ssh • traceroute
 |
| חיפוש | 
find • grep • locate
 |
| שונות | 
man • bc • cal • date • parted • seq
 |
**יאקוב כריסטיאן יאקובסן** (בדנית: **Jacob Christian Jacobsen**;‏ 2 בספטמבר 1811 - 30 באפריל 1887), ידוע גם כ**ג'יי. סי. יאקובסן** (**J.C. Jacobsen**), היה תעשיין ונדבן דני, שידוע כמקים מבשלת הבירה "קרלסברג".

ביוגרפיה
--------

יאקובסן לא רכש כל הכשרה אקדמית או מדעית (אם כי נכח בכמה מהרצאותיו של הפיזיקאי והכימאי האנס כריסטיאן אורסטד). בשנות ה-40 של המאה ה-19 הגיע למסקנה כי יש לחולל שינוי בתחום ייצור הבירה, שהתבסס עד אז על ייצור בכמה מבשלות קטנות, לבסס אותו על שיטות מדעיות ולהפכו לתחום תעשייתי.

ב-1844 הקים את מבשלת "קרלסברג" (שנקראה על שם בנו, קרל יאקובסן), בפרבר ואלבי בקופנהגן. המפעל המקורי עומד על תלו עד היום. יאקובסן שם דגש על הדיוק וההקפדה ביצירת בירה באיכות גבוהה, וב-1875 הקים את מעבדות קרלסברג בקופנהגן.

הוא הביע עניין בפוליטיקה והיה תומך המפלגה הליברלית הלאומית, אם כי בחלוף השנים נטה יותר לעמדות שמרניות. הוא אף היה חבר הפרלמנט מטעם המפלגה הליברלית בין השנים 1854 ל-1871. כמו כן, היה פטרון של אמנים. בשנת 1859, לאחר שריפת ארמון פרדריקסבורג, מימן את בנייתו מחדש.

ב-1876 הקים את קרן קרלסברג שאליה הוריש במותו את הונו בשל בעיות משפחתיות. ריב מר שפרץ בינו לבין בנו קרל הוביל לכך שבנו הקים את מבשלת "ני קרלסברג" (Ny Carlsberg; "קרלסברג החדשה") ב-1880. אולם ב-1886 התפייס עם בנו, ובשנת 1902 המבשלות אוחדו. בשנת 1906 התמנה בנו קרל למנכ"ל המבשלה המאוחדת, שידועה משנה זו בשם "מבשלות קרלסברג". ב-1997 שודרה בדנמרק סדרת טלוויזיה על מערכת היחסים בין יאקוב יאקובסן לבנו קרל.

בנו קרל יאקובסן אסף את אחד מאוספי האמנות הפרטיים הגדולים בתקופתו. האוסף שמור כיום במוזיאון ני קרלסברג גליפטוטק שהקים בקופנהגן.

לקריאה נוספת
------------

* Kristof Glamann: *Jacobsen of Carlsberg. Brewer and Philanthropist.* Copenhagen 1991.

קישורים חיצוניים
----------------

ויקישיתוף מדיה וקבצים בנושא **יאקוב כריסטיאן יאקובסן** בוויקישיתוף
* יאקוב כריסטיאן יאקובסן, באתר "Find a Grave" (באנגלית)

הערות שוליים
------------

1. ↑  The Carlsberg Foundation, באתר קבוצת קרלסברג (באנגלית)
2. ↑  Exploring Carlsberg, באתר סוכנות התיירות הדנית (באנגלית)
3. ↑  "Link from Glyptoteket.dk site about the collection". אורכב מ-המקור ב-2010-06-19. נבדק ב-2013-07-27.

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb13511862n (data)
* GND: 118556363
* ISNI: 0000 0000 5339 2731
* LCCN: n83058632
* NLG: 340379
* NTA: 069570361
* SELIBR: 191357
* SUDOC: 050384708
* VIAF: 71529886
* WorldCat: lccn-n83058632

 |
הדמיית מסע באמצעות חור תולעת, כפי שהוכנה עבור נאס"א ב-1998
**פורטל זמן** הוא המצאה ספרותית בסוגת המדע הבדיוני, המאפשרת מסע בזמן שלא באמצעות מכונת זמן.

המצאה ספרותית ומציאות
---------------------

מקובל בספרות, בקולנוע ועוד לכנות בשם "פורטל זמן" או "שער זמן", כל סוג של פתח, מעבר, סדק, דלת או כל כיוצא בזה, דרכם דמויות ספרותיות שונות נוסעות במרחבי הזמן (הממד הרביעי). פורטל זמן דומה במובן זה לפורטלים או שערים "רגילים" יותר, דרכם הדמויות הללו נוסעות למרחקים (שלושת הממדים הראשונים - אורך, רוחב וגובה). 

המצאת המסע בזמן רווחת מאוד בשתי סוגות ספרותיות, מדע בדיוני ופנטזיה ופורטל זמן מסוג כלשהו הוא אחד האמצעים הספרותיים הרווחים ביותר לביצועו. אמצעי רווח יותר הוא כמובן מכונת זמן וההבדל בין שניהם הוא בכך שפורטל זמן הוא בדרך כלל שער קבוע או חצי-קבוע, המקשר נקודות ספציפיות בזמן ובמקום.

אין שום הוכחה מדעית שמסע בזמן, הן לעבר והן לעתיד הוא בלתי אפשרי וקיימות אף תאוריות מדעיות שונות המתייחסות לחורים שחורים ולחורי תולעת כאל פורטלי זמן פוטנציאליים.

דוגמאות ליצירות מדע בדיוני או פנטזיה בהן הופיע פורטל זמן
--------------------------------------------------------

* מספר אפיזודות ב"מסע בין כוכבים: הסדרה המקורית", שנוצרה במחצית השנייה של שנות הששים.
* כל סדרת הטלוויזיה של סוף שנות הששים, "מנהרת הזמן".
* ספרה של ג'יין יולן, "חשבון השטן", שיצא לאור ב-1988 ועובד ב-1999 גם לסרט טלוויזיה בשם זה.
* סדרת ספריה של דיאנה גבלדון, "נוכרייה", "שפירית בענבר", ו"נוסעת מעבר לזמן", שיצאה לאור החל מ-1991, תורגמה לעברית החל מ-2009 והפכה גם לסדרת טלוויזיה בשם "זרה".
* משחק המחשב היפני במקורו כרונו טריגר, שנוצר ב-1995.
* סרט הקולנוע האמריקאי "קייט וליאופולד", מ-2001.
* סרט הקולנוע האמריקאי הבית באגם, מ-2006.
* סדרת הטלוויזיה הבריטית טורצ'ווד, שנוצרה ב-2007.
* סרט הקולנוע האמריקאי "מכונת זמן בג'קוזי", מ-2010 וההמשך מ-2015.
* סרט הקולנוע האמריקאי "בין כוכבים", מ-2014.

ועוד.

ראו גם
------

* תורת היחסות הכללית
* תורת היחסות הפרטית
* סרטי מסע בזמן בעלי ערך בוויקיפדיה

קישורים חיצוניים
----------------

* יבשם עזגד, "חור התולעת ומנהרת הזמן", 26 במרץ 2000, האייל הקורא"

הערות שוליים
------------

1. ↑  "נסיעה פרועה בחור תולעת", 1 באוגוסט 2002, באתר "הידען"
2. ↑  "המדריך המלא למסע בזמן", 15 במרץ 2007, באתר הידען
**אל פארדו מוחמד בן נבוהאנה** (בצרפתית: **El Fardou Ben Nabouhane** בערבית: **الفردو بن نبوهان**; נולד ב-10 ביוני 1989) הוא כדורגלן קומורי המשחק בעמדת החלוץ באפואל ניקוסיה.

קריירת מועדונים
---------------

בן, נולד באי מיוט, ממנו עבר לראוניון. בן, התחיל לשחק כדורגל בסן פיירואה בגיל 11 וכעבור 6 שנים הצטרף ללה הבר מצרפת. ב-3 במרץ 2008, בן ערך את הופעת הבכורה שלו בקבוצה הבוגרת במשחק הליגה נגד טרואה. ב-12 בנובמבר 2008, בן הבקיע את שער הבכורה שלו בקריירה בתיקו 2-2 נגד סטאד רן במסגרת גביע הליגה הצרפתי. 3 ימים לאחר מכן, ערך את הופעת הבכורה שלו בליגת העל הצרפתית במשחק הליגה נגד פריז סן-ז'רמן. בקיץ 2010, בן חתם בוואן מהליגה השנייה בצרפת.

בן חתם בווריה מליגת העל היוונית, באוגוסט 2013, בן ערך את הופעת הבכורה שלו בקבוצה במשחק הליגה נגד פלטינאס. בן, סיים את העונה כסגן מלך שערי הליגה עם 15 שערים. ב-17 בינואר 2015, בן כבש צמד בניצחון 1-4 נגד OFI כרתים.

ביולי 2015, בן חתם באולימפיאקוס. בתחילת הקדנציה שלו באולימפיאקוס, בן סבל מפציעה עד שב-29 בדצמבר 2015, הושאל ללבדיאקוס. ב-10 בינואר 2016, בן ערך את הופעת הבכורה שלו בקבוצה בהפסד 3-1 לאולימיפאקוס. ב-8 ביולי 2016, הושאל לשנתיים בפאניוניוס, אולם בסיום העונה הראשונה חזר לאולימפיאקוס. ב-26 ביולי 2017, בן הבקיע בניצחון 1-3 נגד פרטיזן בלגרד במסגרת מוקדמות הליגה האירופית.

ב-12 בינואר 2018, בן חתם לשנתיים וחצי בכוכב האדום בלגרד מליגת העל הסרבית תמורת חצי מיליון אירו. ב-29 באוגוסט, בן הבקיע צמד בתיקו 2-2 נגד רד בול זלצבורג במסגרת גומלין פלייאוף מוקדמות ליגת האלופות שהבטיח לקבוצתו עלייה לשלב הבתים של המפעל ובכך הפך לכדורגלן הקומורי הראשון שמשחק בליגת האלופות.

ב-16 בינואר 2023 הצטרף לאפואל ניקוסיה מליגת העל הקפריסאית.

קריירה בינלאומית
----------------

ב-5 במרץ 2014, בן ערך את הופעת הבכורה שלו בנבחרת קומורו, בתיקו 1-1 נגד בורקינה פאסו במסגרת משחק ידידות. ב-24 במרץ 2016, בן הבקיע את שער הבכורה שלו בנבחרת, בניצחון 0-1 נגד בוטסואנה.

בן, הוא מלך שערי הנבחרת בכל הזמנים עם 10 שערים.

תארים
-----

הכוכב האדום בלגרד
* ליגת העל הסרבית: 2017/2018, 2018/2019, 2019/2020, 2020/2021
* הגביע הסרבי: 2020/2021

אישיים
* השחקן המצטיין של המחזור בליגת העל היוונית: מחזורים 19 ו-31 של עונת 2014/2015
* נבחרת השנה בליגת העל היוונית: 2014
* נבחרת העונה בליגת העל הסרבית: 2018/2018

קישורים חיצוניים
----------------

ויקישיתוף מדיה וקבצים בנושא **בן נבוהאנה** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams
* פרופיל, באתר FootballDatabase.eu

| **נבחרת קומורו – גביע אפריקה לאומות 2021** |
| --- |
| 1 ע. אחמדא • 
2 בן בוינה • 
3 ק. עבדאללה • 
4 ג'. עבדו • 
5 עלי מוחמד • 
6 אמדהומה • 
7 אמשנגמה • 
8 ר. עבדאללה • 
9 י. אמשנגמה • 
10 מאמאדי • 
11 ג'ומוי • 
12 מתוויר •
13 אל-האדהור • 
14 זאהארי •
15 בן ג'אלוד יוסוף •
16 חוסייני •
17 אבובאכארי •
18 באשירו •
19 בורהאן •
20 מוחמד •
21 בן נבוהאנה •
22 שאמד •
23 מוחמד יוסוף •
24 מוגני •
25 באכארי •
26 סלמאני •
27 סואהי •
28 ק. אחמדא •
מאמן: א. עבדו | קומורוקומורו |
**אברהם גונסאלס קסאנובה** (בספרדית: **Abraham González Casanova**; נולד ב-16 ביולי 1985 בברצלונה שבספרד), הידוע בקיצור כ**אברהם**, הוא כדורגלן ספרדי המשחק בעמדת הקשר בקבוצת לובוס BUAP מליגת העל המקסיקנית.

קריירת מועדונים
---------------

אברהם נולד וגדל בברצלונה שבחבל קטלוניה. הוא שיחק לראשונה בקבוצת הכדורגל המקומית, טראסה, בעונת 2004/2005, שהסתיימה בירידת הקבוצה לליגה השלישית.

שנתיים לאחר מכן נקנה אברהם על ידי ברצלונה והחל לשחק בקבוצת המילואים שלה, ברצלונה אתלטיק, ששיחקה בליגה הרביעית. ב-10 באוקטובר 2008 ערך את הופעת הבכורה שלו בקבוצה בגביע הספרדי, במשחק הגומלין של שלב 32 הגדולות, במשחק נגד בנידורם, שנגמר בניצחון 1-0 של ברצלונה. ב-30 במאי 2009 ערך את הופעת הבכורה שלו בליגה הספרדית כאשר החליף את צ'אבי במשחק נגד דפורטיבו לה קורוניה, שהתקיים לאחר שברצלונה הבטיחה את זכייתה באליפות ספרד ונגמר בתוצאה 1-1.

בקיץ 2009 שוחרר אברהם מברצלונה והצטרף לקדיס, אשר חזרה לליגת המשנה לאחר עונת היעדרות. הוא שיחק בקבוצה במשך עונה אחת, עונה בה חזרה קדיס לליגה השלישית.

לקראת עונת 2010/2011 חתם אברהם בז'ימנסטיק טרגונה מליגת המשנה, ובחלון ההעברות, לאחר חצי עונה, הושאל לפונפראדינה, יריבתה של קדיס בליגה.

ב-15 ביולי 2011 עבר אברהם לקבוצה נוספת מהליגה השנייה, אלקורקון.

לאחר שתי עונות עבר אברהם לאספניול, וב-27 בפברואר 2015 הבקיע את שער הבכורה שלו בליגת העל הספרדית בניצחון נגד קורדובה.

ב-16 ביוני 2016 חתם אברהם באוניברסידד נסיונל מליגת העל המקסיקנית.

תארים
-----

### כשחקן

#### ברצלונה

* אליפות ספרד (1): 2008/2009
* הגביע הספרדי (1): 2008/2009

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר FootballDatabase.eu
בניין מועצת העיר טביליסי
**מועצת העיר טביליסי** (בגאורגית: **თბილისის საკრებულო**, תבּיליסיס סַקרֶבּוּלוֹ) היא ועדה נבחרת המנהלת את ענייני העיר טביליסי, גאורגיה. היא ידועה גם כ**אספת טביליסי**. מועצת העיר אחראית לבחירת ראש העיר של טביליסי, שלפנה הקמתה התמנתה על ידי נשיא גאורגיה.

הרכב המועצה
-----------

חברי מועצת העיר נבחרים באמצעות שיטות בחירה מעורבות. מתוך 37 המושבים במועצה, 25 נבחרים באמצעות בחירות ישירות, מדי ארבע שנים, ברבעים המקומיים. יתר 12 המושבים נבחרים על ידי המפלגות הפוליטיות על פי חלקן היחסי של המפלגות ‏. ישיבות המועצה מתקיימות מדי שלושה חודשים. הבחירות האחרונות נערכו ב-5 באוקטובר 2006 וחברי המועצה הנבחרים יכהנו עד לאוקטובר 2010. ברוב הקולות זכתה מפלגת השלטון בגאורגיה, התנועה הלאומית המאוחדת, ובראשה גיגי אוגולאווה, שהוא ראש העיר המכהן של טביליסי כיום, עם 66.53% מהקולות - 24 מושבים, המפלגה הרפובליקנית של גאורגיה עם 12.04% מהקולות, מפלגתה העבודה הגאורגית עם 10.65% מהקולות והאופוזיציונרים הימנים זכו ב-6.02% מהקולות. ליושב ראש מועצת נתמנה זַאַל (סוסו) בֶּגאשווילי, תפקיד בו כיהן גם נשיא גאורגיה, מיכאיל סאקשווילי מינואר 2002 ועד לינואר 2004.

ארבעה מתוך חברי המועצה הן נשים, כולם ממפלגת השלטון הגאורגית, התנועה הלאומית המאוחדת.

סמכויות
-------

למועצת העיר יש את הסמכות לאשר את תקציב העיר וכל השינויים המתחייבים מכך, למנות ראש עיר ולקבוע את המיסים המקומיים. ראש העיר ופקידים אחרים אחראים כלפי מועצת העיר ויכולים להיות מוחלפים על ידי רוב מיוחד (גדול יותר מ-50%) של המועצה.

קישורים חיצוניים
----------------

ויקישיתוף מדיה וקבצים בנושא **מועצת העיר טביליסי** בוויקישיתוף
* אתר האינטרנט הרשמי של מועצת העיר טביליסי (באנגלית)
* מועצת העיר טביליסי באתר הרשמי של טביליסי, (באנגלית)

הערות שוליים
------------

1. 1 2  קאחה ג'יבלדזה, הבחירות הבאות לרשות המקומית: מספר המצביעים הוא העניין, CACI Analyst, ‏20.9.2006, (באנגלית).
2. ↑  ג'האן אליאבה, מי יבחר ראש עיר, 7.4.2005, (באנגלית).
3. ↑  טיוטת החוק השלם של גאורגיה "שינויים ותוספות בחוק הגאורגי-קוד הבחירות של גאורגיה", מועצת אירופה, (באנגלית)
4. ↑  נשים בסקרבולו, (באנגלית)
5. ↑  ישיבת מועצת העיר (סקרבולו), 6.9.2007, (באנגלית)
6. ↑  החוק ובירת גאורגיה - טביליסי, מועצת אירופה, 18.1.2005, (באנגלית)
**ריימונד אוסקר "טאבי" בארטון** (באנגלית: **Raymond Oscar "Tubby" Barton** ‏; 22 באוגוסט 1889 – 12 באוקטובר 1976) היה מייג'ור גנרל בצבא ארצות הברית, אשר פיקד על הדיוויזיה ה-4 בחזית מערב אירופה במלחמת העולם השנייה, ובכלל זה בחוף יוטה במהלך הנחיתה בנורמנדי.

ביוגרפיה
--------

בארטון נולד ב-22 באוגוסט 1889 בגרנדה, קולורדו, ובשנת 1912 סיים את לימודיו בווסט פוינט והתגייס לצבא ארצות הברית.

במהלך מלחמת העולם הראשונה פיקד בארטון על הגדוד ה-1 ברגימנט הרגלים ה-8, ולאחר מכן שהה כחיל כיבוש בגרמניה עד לשנת 1923, ובכך היה לכוח האחרון שעזב את גרמניה.

עם פרוץ מלחמת העולם השנייה היה בארטון מפקד רגימנט הרגלים ה-8, וב-3 ביולי 1942 מונה למפקד הדיוויזיה ה-4. בארטון פיקד על הדיוויזיה ה-4 במהלך הנחיתה בנורמנדי, ולאחר מכן הוביל את הדיוויזיה במערכה בנורמנדי, ובכלל זה בשחרור פריז, וכן לחם עמה במהלך הקרב על יער הירטגן ובשלב הראשון של הקרב על הבליטה. ב-27 בדצמבר 1944 עזב בארטון את תפקידו עקב בעיות רפואיות, ובשנת 1946 שוחרר מהצבא.

לאחר המלחמה התגורר בארטון באוגוסטה, ג'ורג'יה, וב-27 בפברואר 1963 מת בביתו בגיל 73.

קישורים חיצוניים
----------------

ויקישיתוף מדיה וקבצים בנושא **ריימונד בארטון** בוויקישיתוף
* הכוחות בחוף יוטה
* ריימונד בארטון, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2015051666
* NARA: 17400637
* SELIBR: 342185
* VIAF: 315944372
* WorldCat: lccn-no2015051666

 |
תיאור סכמתי של תהליך הטוויה האלקטרונית
**טוויה אלקטרונית** (באנגלית: **Electrospinning**) היא טכנולוגיה לטוויית סיבים מחומרים שונים כגון פולימרים, חומרים מרוכבים וחומרים קרמים. הטוויה נעשית על ידי הפעלת מתח חשמלי גבוה בין נוזל בעל צמיגות גבוהה אשר נמצא בקצה מחט, לבין מצע מוארק. הטיפה בקצה המחט נמשכת בכיוון קווי השדה והנוזל מקבל צורה של חרוט טיילור. כאשר המתח גבוה מספיק, הכוח על הטיפה בקצה גבוה דיו על מנת להתגבר על מתח הפנים של הנוזל וסילון דק פורץ ממנו. הממס מתנדף והסילון מתהווה לסיב. על ידי שינוי פרמטרים שונים בזמן יצירת הסיבים, כמו מתח חשמלי, ניתן לייצר סיבים בעלי תכונות שונות. 

בטכנולוגיה זו ניתן לייצר סיבים בעלי יחס שטח פנים לנפח גדול מאוד (יחס זה גדול עד פי 100 מהיחס בסיבים המיוצרים בשיטות אחרות), יתרון זה מקנה לסיבים גמישות גבוהה בשטח הפנים ותכונות מכניות שלא ניתן להשיג בטוויה רגילה.

ראו גם
------

* ננו-סיב

קישורים חיצוניים
----------------

ויקישיתוף מדיה וקבצים בנושא **טוויה אלקטרונית** בוויקישיתוף

הערות שוליים
------------

1. ↑  Introduction to Conventional Electrospinning

|  |  |
| --- | --- |
| בקרת זהויות עריכת הנתון בוויקינתונים | 
* NKC: ph269141

 |
**ממלכת הולנד** (בהולנדית: **Koninkrijk Holland**, בצרפתית: **Royaume de Holland**) הייתה מדינה גרורה של צרפת בתקופת נפוליאון בונפרטה, שהתקיימה בשנים 1806–1810 בשטח הולנד של ימינו.

היסטוריה
--------

בשטח הולנד של ימינו התקיימה מאז המאה ה-16 הרפובליקה של שבע ארצות-השפלה המאוחדות, שמשטרהּ הקונפדרטיבי עירב אלמנטים של דמוקרטיה ואוליגרכיה. בהשפעת המהפכה הצרפתית הוקמה בה הרפובליקה הבטאווית קצרת הימים והבלתי-יציבה, שהייתה למעשה גרורה של צרפת.

כדי להעצים את שליטתו בהולנד, הכריז נפוליאון בונפרטה ב־5 ביוני 1806 על הפיכת הרפובליקה לממלכה, ועל אחיו הצעיר ממנו לואי כעל מלכהּ, לוֹדֶוֶוייק הראשון בהולנדית. הממלכה נקראה על שם מחוז הולנד, הגדול והחשוב במרכיבי הפדרציה, שמשמש היום בעברית כשמה של המדינה המודרנית (ששמה בהולנדית Nederland, שמשמעו ארצות השפלה).

ממלכת הולנד השתרעה על פני השטח של הולנד של ימינו, פרט למחוזות לימבורג וזיילנד (שהיו אז בשליטת צרפת). בשנת 1807 סופחו לשטח הממלכה פריזיה המזרחית (כיום בגרמניה) ויפר (Jever), אך בעקבות פלישה אנגלית ב־1809, נאלצה הולנד למסור את השטחים שמדרום לנהר הריין לצרפת.

אף על פי שהמלך לואי קיבל את תפקידו כעושה דברו של אחיו נפוליאון, הוא לא ציית להוראות אחיו, אלא ניסה לשרת את האינטרסים של ההולנדים. לואי סירב להעמיד חיילים לרשות צרפת, והעלים עין מהסחר שקיימו סוחרי הולנד עם בריטניה, יריבתו המרה של נפוליאון, בניגוד למאמציו של הקיסר להטיל עליה חרם כלכלי. לואי מאס בנסיונותיו של נפוליאון להשליט עליו את מרותו והתפטר מכס המלוכה ביולי 1810. הממלכה סופחה לצרפת וחדלה להתקיים כישות עצמאית.

לאחר נפילת נפוליאון והחזרת עצמאותה של הולנד היא לא חזרה למעמדה הקודם כרפובליקה, אלא הוכרזה ב-1813 כנסיכות ריבונית, וב-1815, כחלק מהחלטות קונגרס וינה לממלכה בשם הממלכה המאוחדת של ארצות השפלה, שבראשה וילם הראשון מבית אוראניה-נסאו. לפני הקמת ממלכת הולנד הנפוליאונית הסתפקו בני אוראניה בתואר סטאדהאודר, שמשמעו בקירוב ממלא מקום או עוצר.

שלט האצולה
----------

בדצמבר 1806 עוצב סמל המחולק לרבעים ובהם האריה מסמל איחוד שבעת המחוזות והנשר הנפוליאוני מסמל ממלכת איטליה. ב־20 במאי 1807 שינה המלך לואי את הסמל: הוסיף קסדה, השמיט את הכוכב של אחיו והחליף את הנשר הנפוליאוני בנשר משלו והוסיף מסביב לסמל את המוטו: Eendracht maakt macht שפירושו "האחדות יוצרת כוח" (כיום המוטו של בלגיה). מעל הסמל מופיעים שרביט ויד, המסמלים את הכתרתו של לואי על ידי נפוליאון.

קישורים חיצוניים
----------------

ויקישיתוף מדיה וקבצים בנושא **ממלכת הולנד הנפוליאונית** בוויקישיתוף

הערות שוליים
------------

1. ↑  מפת ממלכת הולנד בשיאה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007531805605171
* GND: 5245328-5
* LCCN: n81082591
* VIAF: 149788793
* WorldCat: lccn-n81082591

 |
**ויקטור דולידזה** (בגאורגית: **ვიქტორ დოლიძე**, ברוסית: **Виктор Исидорович Долидзе**‏; 18 ביולי 1890 – 25 במאי 1933) היה מלחין גאורגי-סובייטי שהלחין אופרות וסימפוניות.

ביוגרפיה
--------

דולידזה נולד בעיר אוזורגתי שבגאורגיה, ובילה את ילדותו בגוריה. כישרונו המוזיקלי התגלה בגיל צעיר. הוא ניגן בגיטרה ובמנדולינה, ואף זכה בתחרות למנדולינות בטביליסי שבגאורגיה בשנת 1910. הוא למד תחילה במכללה למסחר בטביליסי, וסיים את חוק לימודיו ב-1917 במכללה למסחר בקייב שבאוקראינה. הוא למד סימולטנית לנגן בכינור במכללה למוזיקה שבקייב. 

כתו וקוטה, ויקטור דולידזה 4
הוא חזר לגאורגיה בשנת 1917, ובשנת 1918 הלחין את האופרה "כתו וקוטה". האופרה, שהתפרסמה מאוד בגאורגיה ומחוצה לה, הייתה הבסיס לסרט באותו שם. כמו כן הלחין את האופרות "ליילה" בשנת 1922 ו"ציסנה" בשנת 1929, את הסימפוניות "אזרבייג'ן" בשנים 1931,1932, ואת הפנטזיה הסימפונית "איבריאדה" בשנת 1925, ומספר רומנסות. 

ביקורו של דולידזה באוסטיה הניב אוסף שירי פולקלור. הוא התכוון לשלב אותם באופרה "זַמירה" משנת 1931. אך לא הצליח להשלים את העבודה. הוא נפטר ב-25 במאי 1933 בטביליסי.

קישורים חיצוניים
----------------

ויקישיתוף מדיה וקבצים בנושא **ויקטור דולידזה** בוויקישיתוף

* ויקטור דולידזה, במסד הנתונים הקולנועיים IMDb (באנגלית)
* ויקטור דולידזה, באתר MusicBrainz (באנגלית)
* ויקטור דולידזה, באתר Discogs (באנגלית)
* ויקטור דולידזה באתר, georgian-music.com, באנגלית
* ויקטור דולידזה, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 1147138990
* ISNI: 0000 0000 3966 4999
* LCCN: no88006182
* LNB: 000169200
* MusicBrainz: ab157722-8e41-4672-ab43-6f6470702f71
* VIAF: 78333109
* WorldCat: lccn-no88006182

 |
**ממלכת העולם האחר** ( **The Other World Kingdom-OWK**) הייתה מדינה לכאורה בעלת אופי מטריאכלי ששכנה בתוך מתקן נופש מסחרי גדול, שנפתח בשנת 1996 בבניינים שניטען שהיו חלק מטירה מהמאה ה-16 הממוקמת בעיירה Černá בצ'כיה. אמנם המדינה לא הוכרה על ידי אף מדינה אחרת, אך היה נהוג בה מטבע מקומי, דרכונים, משטרה, בתי משפט, המנון ודגל לאומי. המשטר במדינה היה מונרכיה אבסולוטית כשאורח החיים של הנתינים היה סאדו-מאזוכיסטי בסגנון Femdom (שליטה נשית). הממלכה מתקיימת כיום כאתר אינטרנט בלבד.

היסטוריה
--------

ממלכת העולם האחרת נוסדה באופן רשמי ב -1 ביוני 1996, בידי המלכה פטרישיה הראשונה והייתה פתוחה למבקרים באביב 1997.

הקרקע והמבנים הוצעו למכירה בשנת 2008 במחיר של שמונה מיליון אירו.

פוליטיקה
--------

חוקת הממלכה קובעת שהיא מונרכיה הנשלטת בידי נשים. המטרה של המדינה "להשיג כמה שיותר יצורים זכרים תחת שלטון בלתי מוגבל של נשים נעלות על שטח גדול ככל האפשר." OWK תמיד הגדירה את עצמה כמדינה, על אף שלא זכתה לאף הכרה ממדינה ריבונית והייתה רשומה בצ'כיה כבית עסק.

OWK נשלטה כביכול על ידי המלכה פטרישיה הראשונה, שליטה אבסולוטית אשר הוכתרה ב-30 במאי 1997 אשר חוקקה חוקים ופסקה בסוגיות משפטיות. 

בממלכה הייתה סדרה של מעמדות שונים. הראשון היה "הגבירות הנעלות" המהווה את האצולה של הממלכה. כדי להפוך לאזרחית, אישה צריכה לעמוד בקריטריונים מסוימים. אלה היו:

* האישה הגיעה לגיל ההסכמה.
* בבעלותה לפחות עבד זכר אחד.
* קבלה וציות לעקרונות והחוקים של OWK.
* שליחת בקשה לאזרחות.
* לינה במשך לפחות חמישה לילות באזור של ארמון המלכה.

המעמד הבא היה נתיני המלכה. אלה היו גברים שעקבו אחרי חוקי OWK, ציותו למלכה ושילמו מיסים, אבל יש להם כמה זכויות כגון "חופש לנוע, להחזיק ולטפל ברכוש, להיות אבות לילדים, חופש תעסוקתי ועוד" המעמד הנמוך ביותר הוא מעמד "העבדים". זה היה מעמד זכרים שאבדו את כל הזכויות, הם היו נכס של המלכה או של הגבירות הנשגבות ונחשבו לכאורה "במעמד של חיית משק".

קישורים חיצוניים
----------------

* 

* אתר האינטרנט הרשמי של ממלכת העולם האחר

הערות שוליים
------------

1. ↑  WHO WE ARE
**קריסטין א. ארנאדוטיר** (באיסלנדית: **Kristín A. Árnadóttir**; נולדה ב-18 בדצמבר 1957) היא דיפלומטית ופוליטיקאית איסלנדית.

ביוגרפיה
--------

ארנאדוטיר היא בעלת תואר במינהל ציבורי וממשל מאוניברסיטת סירקיוז, במשך תקופה היא שימשה כעוזרת ראש עיריית רייקיאוויק. 

מ-2001 ועד 2005 הייתה אחראית על אגף הפיתוח והמידע בעירייה. ב-2007 ניסתה איסלנד להצטרף למועצת הביטחון של האומות המאוחדות ובמסגרת התמודדות המדינה היא שימשה כמנהלת פרויקט.

ב-2010 מונתה לשגרירת איסלנד בסין, בנוסף כיהנה כשגרירה לא-תושבת באוסטרליה, וייטנאם, לאוס, מונגוליה, ניו זילנד, קוריאה הדרומית, קוריאה הצפונית, קמבודיה ותאילנד. במהלך כהונתה היא קידמה בין היתר את יחסי המסחר של איסלנד עם וייטנאם. בשנת 2013 היא מונתה לשגרירת איסלנד בפינלנד עם הסמכה לאסטוניה, לטביה וליטא וכיהנה בתפקיד זה עד לדצמבר 2017 כאשר הוחלפה על ידי ארני תור סיגורדסון. לאחר מכן מונתה לשגרירה לא-תושבת האחראית על סלובניה, ניו זילנד ועוד מספר ארצות ממקום מושבה ברייקיאוויק, ובנוסף כשליחה מיוחדת לשוויון מגדרי. ב-2021 מונתה לשגרירת איסלנד במוסדות הבינלאומיים בווינה שבאוסטריה - הארגון לביטחון ולשיתוף פעולה באירופה, הסוכנות הבינלאומית לאנרגיה אטומית, CTBTO ומשרד האומות המאוחדות בווינה והגופים הכפופים לו.

מ-1995 ועד 2006 הייתה סגנית נשיאת ארגון הערים האירופאיות נגד סמים.

קישורים חיצוניים
----------------

ויקישיתוף מדיה וקבצים בנושא **קריסטין א. ארנאדוטיר** בוויקישיתוף
* קורות חיים של הנציגה הקבועה באתר ממשלת איסלנד (באנגלית)

הערות שוליים
------------

1. ↑  A UN Charm Offensive Topped off by Dessert, www.globalpolicy.org
2. ↑  קריסטין שגרירה חדשה (באיסלנדית)
3. ↑  Ambassador Kristin A. Arnadottir presents her credentials in Vietnam (באנגלית)
4. ↑  קריסטין א. ארנאדוטיר באתר ממשלת איסלנד (באנגלית).
5. ↑  "Ambassador Kristín A. Árnadóttir, new Permanent Representative of Iceland in Vienna". *Government of Iceland* (באנגלית). 2021-05-31. נבדק ב-2022-02-02.

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 3697152139984811100009
* WorldCat (עם VIAF): 3697152139984811100009

 |